Gordon Herbert

Gordonas Valteris Herbertas (Gordon Walter Herbert, g. 1959 m. vasario 16 d.) – Kanados krepšininkas ir krepšinio treneris. Taip pat turi Suomijos pilietybę. Kaip treneris su Vokietijos rinktine tapo pasaulio čempionu.

Gimė Pentiktone (Britų Kolumbija). 1977–1979 m. žaidė už Šiaurės Aidaho koledžo (Ker d'Alenas) komandą,„Herbert awaiting call from homeland“. Spokesman-Review. Spokane, Washington. March 3, 1979. p. 22. 1979–1982 m. – už Aidaho universiteto (Moskou) komandą „Vandals“.Missildine, Harry (January 13, 1982). „Vandals are lucky Herbert didn’t choose hockey“. Spokesman-Review. Spokane, Washington. p. 17. Profesionalo karjerą 1982 m. pradėjo Suomijoje, kur ir rungtyniavo visą laiką vėliau (išskyrus 1983–1984 m. sezoną Belgijoje).

Su Kanados rinktine žaidė 1982 m. vasaros olimpinėse žaidynėse (pasiekė 4 vietą) ir 1986 m. pasaulio čempionate.Gordie Herbert, fiba.basketball

Trenerio karjerą Gordonas Herbertas pradėjo 1994 m. „Korihait“ klube, kuriame baigė žaidėjo karjerą. Treneriavo Suomijos, Vokietijos, Austrijos, Prancūzijos, Graikijos, Rusijos komandas. Su Frankfurto „Skyliners“ laimėjo Vokietijos čempionatą„Basketball: Die Frankfurt Skyliners sind Meister“. In: Frankfurter Allgemeine Zeitung. 13. Juni 2004 ir FIBA Europos taurę. 2008–2009 m. dirbo Toronto „Raptors“ trenerių štabe.Raptors Add Herbert to Coaching Staff, Toronto Raptors 2021–2024 m. Gordonas Herbertas treniravo Vokietijos rinktinę. Šis laikotarpis tapo Vokietijos krepšinio pakilimu – laimėta 2022 m. Europos čempionato bronza, 2023 m. pasaulio čempionato auksas, 4 vieta 2024 m. olimpinėse žaidynėse.

 Pasiekimai 
Žaidėjo karjera
 Vasaros universiada:  1983 m.
Trenerio karjera
 Pasaulio krepšinio čempionatas:  2023 m.
 Europos krepšinio čempionatas:  2022 m.
 Vokietijos krepšinio lyga: 2004, 2025 m. FC Bayern Basketball gewinnt dramatisches Finale gegen Ulm, Abendzeitung, 26. Juni 2025.
 FIBA Europos taurė: 2016 m.
 Prancūzijos krepšinio taurė: 2007 m.Pau sauve sa saison. Eurosport. 13. Mai 2007
 Suomijos krepšinio taurė: 2009 m.
 Bundeslygos metų treneris: 2016 m.
 Austrijos lygos metų treneris: 2000 m.
 Suomijos metų treneris: 2023 m.Uudessakaupungissa asuva koripalloluotsi Gordon Herbert valittiin Vuoden valmentajaksi – "Eikös Rätykin sanonut, että Saksa on mahtava maa

 Šaltiniai 

Kategorija:Kanados krepšininkai
Kategorija:Kanados krepšinio treneriai
Kategorija:Kanados olimpiečiai
Kategorija:Suomijos asmenybės